Diari Oficial de la Generalitat Valenciana


Sumari del DOGV 6798, del 18-06-2012 (2012/5855)

ORDE 13/2012, de 7 de juny, de la Conselleria de Justícia i Benestar Social, per la qual s'aproven les bases i es convoquen els Premis Infància 2012 de la Comunitat Valenciana.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6798

Data del DOGV
:   18-06-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/5855


Data del document
:   07-06-2012

Organisme emissor
:   Conselleria de Justícia i Benestar Social

Tipus de document
:   Ordre

Anàlisi jurídica

 Descriptors 

:   * distinció honorífica

ORDE 13/2012, de 7 de juny, de la Conselleria de Justícia i Benestar Social, per la qual s'aproven les bases i es convoquen els Premis Infància 2012 de la Comunitat Valenciana. [2012/5855]
La Declaració dels Drets del Xiquet va ser proclamada per l'Assemblea General de les Nacions Unides, en la seua Resolució 1386 (XIV), de 20 de novembre de 1959.
Així mateix, l'Assemblea General de les Nacions Unides va adoptar, el 20 de novembre de 1989, la Convenció sobre els Drets del Xiquet.
La Declaració dels Drets del Xiquet establix que esta es proclama a fi que el xiquet puga tindre una infància feliç i gaudir, en el seu propi bé i en bé de la societat, dels drets i llibertats que en ella s'enuncien, i insta els pares, els hòmens i dones individualment, i les organitzacions particulars, autoritats locals i governs nacionals, que reconeguen eixos drets i lluiten per la seua observança amb mesures legislatives i d'una altra índole, adoptades de conformitat amb els principis que es contenen en la Declaració.
En este sentit, la Llei 12/2008, de 3 de juliol, de la Generalitat, de Protecció Integral de la Infància i l'Adolescència de la Comunitat Valenciana, reconeix i protegix els drets bàsics del menor, especialment els continguts en la Carta de Drets del Menor de la Comunitat Valenciana.
Així mateix, en l'article 4 de l'esmentada Llei 12/2008 s'establix com una línia d'actuació que s'ha de seguir per la Generalitat, la de promoure i defendre els drets individuals i col·lectius reconeguts als menors en la Constitució, tractats i acords internacionals ratificats per l'Estat espanyol, la Carta de Drets del Menor de la Comunitat Valenciana i la resta de normes que componen l'ordenament jurídic.
La Conselleria de Justícia i Benestar Social, en la línia marcada per l'esmentada Llei 12/2008, vol realitzar un reconeixement públic de la labor d'aquelles entitats, organitzacions, associacions, mitjans de comunicació i persona o persones físiques menors d'edat, que més s'hagen distingit en l'acció divulgativa dels Drets del Xiquet, i en el foment, la promoció, el desenrotllament i el respecte dels drets del xiquet.
Per això, per mitjà d'esta orde es convoquen i regulen les bases dels Premis Infància 2012 de la Comunitat Valenciana, dirigits a realitzar l'esmentat reconeixement públic.
En virtut d'això i fent ús de les facultats que em conferixen l'article 47.11 del text refós de la Llei d'Hisenda Pública de la Generalitat Valenciana, aprovat per Decret legislatiu de 26 de juny de 1991, i el Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social,
ORDENE
Article 1. Objecte
1. És objecte d'esta orde convocar els Premis Infància 2012 de la Comunitat Valenciana. Les bases per les quals es regirà la convocatòria figuren com a annex I d'esta orde.
2. Els Premis Infància 2012 de la Comunitat Valenciana tenen com a finalitat el reconeixement públic de la labor d'aquelles entitats, organitzacions, associacions, centres educatius, mitjans de comunicació i persona o persones físiques menors d'edat, que més s'hagen distingit en l'acció divulgativa dels drets del xiquet i en el foment, la promoció, el desenrotllament i el respecte dels drets del xiquet.
3. Podran participar en la present convocatòria els mitjans de comunicació, les entitats socials amb ànim de lucre o sense, els centres educatius, les associacions o organitzacions d'infància o família, i les persones físiques menors d'edat.
4. Les accions candidates als Premis hauran d'haver-se realitzat, almenys en un 50%, durant l'any 2012.
Article 2. Premis
1. Es concediran els premis següents:
a) Premi Infància 2012 Entitat Social, a les entitats socials, les associacions o organitzacions d'infància o família que més s'hagen distingit en la sensibilització, promoció i defensa dels drets de la infància.
b) Premi Infància 2012 Mitjans de Comunicació, als mitjans de comunicació que en la difusió de programes i iniciatives més s'hagen distingit en la sensibilització, promoció i defensa dels drets de la infància.
c) Premi Infància 2012 Menor o Grup de Menors, a la millor activitat o projecte de participació infantil en què un menor o grup de menors haja realitzat o participat, en la seua vida quotidiana o en el seu àmbit escolar, cultural o social, i que haja suposat el foment, la promoció, el desenrotllament o el respecte dels drets de la infància.
Els centres o entitats de caràcter educatiu, social, cultural, veïnal, esportiu, recreatiu o semblant, si el projecte presentat es referix a una activitat exercida per un menor o grup de menors, podran optar al Premi Infància 2012, en la categoria de Menor o Grup de Menors.
2. Els premis consistiran en una figura commemorativa del Dia de la Infància.
DISPOSICIONS FINALS
Primera. Desplegament
S'autoritza la Secretaria Autonòmica de Justícia, la Subsecretaria de Justícia i Benestar Social i la Direcció General del Menor perquè elaboren les instruccions de desplegament d'esta orde.
Segona. Entrada en vigor
La present orde entrarà en vigor l'endemà de ser publicada en el Diari Oficial de la Comunitat Valenciana.
Tercera. Recursos
Contra les bases de la present convocatòria, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es podrà interposar potestativament recurs de reposició davant del mateix òrgan que les ha dictades, en el termini d'un mes a comptar des de l'endemà de la seua publicació, o bé podrà interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjuí que puga interposar-se qualsevol altre que s'estime pertinent.
València, 7 de juny de 2012
El conseller de Justícia i Benestar Social,
JORGE CABRÉ RICO
ANNEX I
Bases
Primera. Objecte
1. En les presents bases es regula la convocatòria dels Premis Infància 2012 de la Comunitat Valenciana.
2. La finalitat d'estos premis és fer un reconeixement públic de la labor d'aquelles entitats, organitzacions, associacions, centres educatius, mitjans de comunicació i persona o persones físiques menors d'edat, que més s'hagen distingit en l'acció divulgativa de la Convenció sobre els Drets del Xiquet, i en el foment, la promoció, el desenrotllament i el respecte dels drets del xiquets.
Segona. Participants
Podrà participar en la convocatòria qualsevol persona física o persona jurídica amb ànim de lucre o sense i centre educatiu que complisca els requisits següents:
a) En el cas de les persones jurídiques i centres educatius, que l'activitat o actuació que opte als premis haja sigut realitzada, totalment o parcialment, a la Comunitat Valenciana.
b) En el cas de les persones físiques, tindre el seu domicili en algun municipi de la Comunitat Valenciana.
Tercera. Sol·licituds
1. Els interessats que desitgen participar en la convocatòria dels premis hauran de presentar la sol·licitud en el model de l'annex II, en el termini establit, junt amb la documentació complementària, i haurà de dirigir-la a la Direcció General del Menor, indicant que es tracta dels «Premis Infància 2012».
2. La sol·licitud es presentarà en el Registre de la Conselleria de Justícia i Benestar Social, siti al passeig de l'Albereda, 16, planta baixa, 46590 València, sense perjuí del que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Quarta. Documentació
Junt amb la sol·licitud haurà de presentar-se la documentació següent, original o còpia legalitzada per notari o compulsada per l'administració pública:
a) En cas de persona física
1. Autorització expressa a la Conselleria de Justícia i Benestar Social, inclosa en l'apartat B de l'annex II de sol·licitud, perquè esta comprove les seues dades d'identitat per mitjà del Sistema de Verificació de Dades d'Identitat, segons establix el Reial Decret 522/2006, de 28 d'abril.
2. Autorització expressa a la Conselleria de Justícia i Benestar Social, inclosa en l'apartat B de l'annex II de sol·licitud, perquè esta puga efectuar la comprovació de les seues dades de domicili i residència per mitjà del Sistema de Verificació de Dades de Residència, segons establix el Reial Decret 523/2006, de 28 d'abril.
No obstant això, en ambdós casos, si el sol·licitant o la sol·licitant no presta la seua autorització o si de la comprovació efectuada resulta alguna discordança amb les dades facilitats en la sol·licitud, l'òrgan instructor li sol·licitarà que aporte fotocòpia compulsada del document nacional d'identitat (DNI), número d'identitat d'estranger (NIE) o passaport, segons siga procedent, o certificat d'empadronament.
D'altra banda, si s'opta al Premi Grup de Menors, serà suficient la presentació de tota la documentació prevista en este apartat a relativa al menor que assumisca la representació del grup.
b) En cas de persona jurídica, estatuts o escriptura de constitució, així com la documentació acreditativa de la persona física que la representa, inclosa la prevista en l'apartat a.1 d'esta base.
c) En el cas de centres educatius públics, certificat del director autoritzant la presentació del centre als premis, junt amb la documentació relativa al dit director prevista en l'apartat a.1 d'esta base.
d) En el cas de centres educatius privats o concertats, certificat del representant de la titularitat del centre autoritzant la presentació als premis, junt amb còpia de la documentació acreditativa de la seua representació, així com la prevista en l'apartat a.1 d'esta base.
e) Memòria explicativa de l'activitat realitzada i/o mèrits, en relació amb els objectius de reconeixement públic que perseguixen estos premis. En el cas de les persones jurídiques i els centres educatius esta memòria inclourà, a més, la justificació que l'activitat o actuació que opta als premis ha sigut desenrotllada, totalment o parcialment, a la Comunitat Valenciana.
f) Si és el cas, documentació o altres materials que acrediten els extrems ressenyats en la memòria.
Quinta. Termini de presentació
Els interessats podran presentar la sol·licitud des de l'endemà de la publicació d'esta convocatòria en el Diari Oficial de la Comunitat Valenciana, fins al dia 30 de setembre de 2012.
Sexta. Jurat
1. Es constituirà un jurat que avaluarà les sol·licituds presentades i emetrà una proposta no vinculant, que elevarà a la persona titular de la Conselleria de Justícia i Benestar Social perquè resolga com siga procedent.
2. El jurat podrà proposar que es deixe desert el premi. No obstant això, quan en alguna categoria no s'hagen presentat sol·licituds o no reunisquen els requisits exigits per les bases de la convocatòria, el jurat podrà proposar candidats als premis quan consideren que hi ha mèrits suficients per a optar-hi, conforme a la finalitat de la convocatòria.
3. El jurat estarà compost per les persones següents:
a) La persona titular de la Conselleria de Justícia i Benestar Social, o persona en qui delegue, com a president o presidenta.
b) La persona titular de la Secretaria Autonòmica de Justícia, o persona en qui delegue, com a vicepresident o vicepresidenta.
c) La persona titular de la Direcció General del Menor, com a vocal.
d) Tres vocals designats per la persona titular de la Conselleria de Justícia i Benestar Social, d'entre persones destacades pels seus coneixements, activitats i altres mèrits en l'àmbit de la infància.
e) Una persona funcionària de la Direcció General del Menor, com a secretari o secretària, amb veu però sense vot.
Sèptima. Resolució del concurs
1. La resolució dels premis s'efectuarà per la persona titular de la Conselleria de Justícia i Benestar Social, amb la proposta prèvia no vinculant del jurat, una vegada examinades les candidatures.
2. El termini màxim per a resoldre i notificar serà fins al 20 de novembre de 2012.
3. En aquells supòsits en què no es produïsca resolució expressa, s'entendrà que les sol·licituds han sigut desestimades, als efectes previstos en l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Octava. Entrega de premis
La notificació i entrega dels premis tindrà lloc en acte públic de la Conselleria de Justícia i Benestar Social, amb presència dels membres del jurat.
Novena. Acceptació de les bases
La participació en la convocatòria suposa la plena acceptació de totes les bases.
annex ii / anexo ii